/* JOIN/2014/04 final - 2014/0031 (NLE) */ MELLÉKLETEK





INDOKOLÁS (1) Az egyes, Zimbabwéval szembeni korlátozó intézkedésekről szóló, 2004. február 19-i 314/2004/EK tanácsi rendelet[1] a Zimbabwéval szembeni korlátozó intézkedésekről szóló, 2011. február 15-i 2011/101/KKBP tanácsi határozatban[2] megállapított korlátozó intézkedések közül többet is végrehajt, ideértve egyes természetes vagy jogi személyek, szervezetek és szervek pénzeszközeinek és gazdasági erőforrásainak befagyasztását. (2) A Tanács úgy határozott, hogy a 2011/101/KKBP határozat I. mellékletében szereplő legtöbb személy és szervezetre vonatkozóan meghosszabbítja az utazási tilalom és vagyoni eszközök befagyasztásának felfüggesztését, valamint a felfüggesztést további nyolc személyre kiterjeszti. A felfüggesztés nem vonatkozik a fennmaradó többi két személyre és egy szervezetre. (3) Ezen intézkedések közül néhányat uniós szinten kell végrehajtani, ezért ezek végrehajtása az Unió további fellépését igényli. (4) A 314/2004/EK tanácsi rendeletet ezért ennek megfelelően aktualizálni kell. 2014/0031 (NLE) Együttes javaslat A TANÁCS RENDELETE az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 215. cikkére, tekintettel az Unió külügyi és biztonságpolitikai főképviselője és az Európai Bizottság által előterjesztett együttes javaslatra, mivel: (1) A 314/2004/EK tanácsi rendelet[3] a 2011/101/KKBP tanácsi határozatban[4] megállapított korlátozó intézkedések közül többet is végrehajt, ideértve egyes természetes vagy jogi személyek, szervezetek és szervek pénzeszközeinek és gazdasági erőforrásainak befagyasztását. (2) A Tanács úgy határozott, hogy meghosszabbítja és további nyolc személyre kiterjeszti az utazási tilalom és a vagyoni eszközök befagyasztásának felfüggesztését, amely a 2011/101/KKBP határozat I. mellékletében szereplő személyek és szervezetek többségére vonatkozóan érvényben van. (3) Ezen intézkedések közül néhány az Európai Unió működéséről szóló szerződés hatálya alá tartozik, ennélfogva – különösen az intézkedéseknek a gazdasági szereplők által valamennyi tagállamban történő egységes alkalmazása biztosítása céljából – a végrehajtásukhoz uniós szintű jogszabály szükséges. (4) A 314/2004/EK rendeletet ezért ennek megfelelően módosítani kell, nevezetesen egy új IV. melléklet bevezetésével, amely a tilalmak alól újonnan felfüggesztett további nyolc személlyel bővíti a 298/2013/EU rendelettel felfüggesztett 81 személy és 8 szervezet jegyzékét. (5) Az e rendeletben előírt intézkedések hatékonyságának biztosítása érdekében e rendeletnek a kihirdetése napján hatályba kell lépnie, ELFOGADTA EZT A RENDELETET: 1. cikk A 314/2004/EK rendelet a következőképpen módosul: 1. A 6. cikk a következő (4) bekezdéssel egészül ki: „(4) Felfüggesztésre kerül az (1) és (2) bekezdésben szereplő tilalmak alkalmazása, amennyiben azok a IV. mellékletben szereplő személyekre és szervezetekre vonatkoznak.” 2. A rendelet e rendelet mellékletének szövegével mint IV. melléklettel egészül ki. 2. cikk A 298/2013/EU rendelet hatályát veszti. 3. cikk Ez a rendelet az Európai Unió Hivatalos Lapjában való kihirdetésének napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, a Tanács részéről az elnök [1] HL L 55., 2004.2.24., 1. o. [2] HL L 42., 2011.2.16., 6–23. o. [3] A Tanács 2004. február 19-i 314/2004/EK rendelete egyes, Zimbabwéval szembeni korlátozó intézkedésekről (HL L 55., 2004.2.24., 1. o.). [4] A Tanács 2011. február 15-i 2011/101/KKBP határozata a Zimbabwéval szembeni korlátozó intézkedésekről (HL L 42., 2011.2.16., 6. o.). MELLÉKLETEK „IV. MELLÉKLET A tilalmak alól felmentett, a 6. cikk (4) bekezdésében hivatkozott személyek és szervezetek jegyzéke I. Személyek || Név (és esetleges névváltozatok) (1) Abu Basutu, Titus Mehliswa Johna (2) Buka (másképp: Bhuka), Flora (3) Bvudzijena, Wayne (4) Charamba, George (5) Chidarikire, Faber Edmund (6) Chigwedere, Aeneas Soko (7) Chihota, Phineas (8) Chinamasa, Patrick Anthony (9) Chindori-Chininga, Edward Takaruza (10) Chinotimba, Joseph (11) Chipwere Augustine (12) Chombo, Ignatius Morgan Chininya (13) Dinha, Martin (14) Goche, Nicholas Tasunungurwa (15) Gono, Gideon (16) Gurira, Cephas T. (17) Gwekwerere, Stephen (másképp: Steven) (18) Kachepa, Newton (19) Karakadzai, Mike Tichafa (20) Kasukuwere, Saviour (21) Kazangarare, Jawet (22) Khumlao, Sibangumuzi (23) Kunonga, Nolbert (másképp: Nobert) (24) Kwainona, Martin (25) Langa, Andrew (26) Mabunda, Musarashana (27) Machaya, Jason (másképp: Jaison) Max Kokerai (28) Made, Joseph Mtakwese (29) Madzongwe, Edna (másképp: Edina) (30) Maluleke, Titus (31) Mangwana, Paul Munyaradzi (32) Marumahoko, Reuben (33) Masuku, Angeline (34) Mathema, Cain Ginyilitshe Ndabazekhaya (35) Mathuthu, Thokozile (másképp:Sithokozile) (36) Matibiri, Innocent Tonderai (37) Matiza, Joel Biggie (38) Matonga, Brighton (másképp: Bright) (39) Mhandu, Cairo (másképp: Kairo) (40) Mhonda, Fidellis (41) Midzi, Amos Bernard (Mugenva) (42) Mnangagwa, Emmerson Dambudzo (43) Mohadi, Kembo Campbell Dugishi (44) Moyo, Jonathan Nathaniel (45) Moyo, Sibusio Bussie (46) Moyo, Simon Khaya (47) Mpofu, Obert Moses (48) Muchena, Henry (49) Muchena, Olivia Nyembesi (másképp: Nyembezi) (50) Muchinguri, Oppah Chamu Zvipange (51) Mudede, Tobaiwa (másképp: Tonneth) (52) Mujuru, Joyce Teurai Ropa (53) Mumbengegwi, Simbarashe Simbanenduku (54) Murerwa, Herbert Muchemwa (55) Musariri, Munyaradzi (56) Mushohwe, Christopher Chindoti (57) Mutezo, Munacho Thomas Alvar (58) Mutinhiri, Ambros (másképp: Ambrose) (59) Mzembi, Walter (60) Mzilikazi, Morgan S. (61) Nguni, Sylvester Robert (62) Nhema, Francis Chenayimoyo Dunstan (63) Nyanhongo, Magadzire Hubert (64) Nyoni, Sithembiso Gile Glad (65) Rugeje, Engelbert Abel (66) Rungani, Victor Tapiwa Chashe (67) Sakupwanya, Stanley Urayayi (68) Savanhu, Tendai (69) Sekeramayi, Sydney (másképp: Sidney) Tigere (70) Sekeremayi, Lovemore (71) Shamu, Webster Kotiwani. (72) Shamuyarira, Nathan Marwirakuwa (73) Shungu, Etherton (74) Sibanda, Chris (75) Sibanda, Misheck Julius Mpande (76) Sigauke, David (77) Sikosana, (másképp: Sikhosana), Absolom (78) Tarumbwa, Nathaniel Charles (79) Tomana, Johannes (80) Veterai, Edmore (81) Zimondi, Paradzai Willings (82) Bonyongwe, Happyton Mabhuya (83) Chihuri, Augustine (84) Chiwenga, Constantine (85) Mutasa, Didymus Noel Edwin (86) Nyikayaramba, Douglas (87) Shiri, Perence (más néven: Bigboy) Samson Chikerema (88) Sibanda, Jabulani (89) Sibanda, Phillip Valerio (más néven: Valentine) II. Szervezetek || Elnevezés (1) Cold Comfort Farm Trust Co-operative (2) Comoil (PVT) Ltd (3) Famba Safaris (4) Jongwe Printing and Publishing Company (PVT) Ltd (másképp: Jongwe Printing and Publishing Co., másképp: Jongwe Printing and Publishing Company) (5) M & S Syndicate (PVT) Ltd (6) OSLEG Ltd (másképp: Operation Sovereign Legitimacy) (7) Swift Investments (PVT) Ltd (8) Zidco Holdings (másképp: Zidco Holdings (PVT) Ltd) ”